அப்பாவின் டெய்லர்

அப்பாவின் டெய்லர் கே.ஸ்டாலின் அளவு சட்டையெல்லாம் வேண்டாம் துணியை மட்டும் கொடுத்துட்டு வா- என்பார் அப்பா காதிலிருக்கும் பேனாவால் புதுத்துணீயின் மூலையொன்றின் கைகள் தோள்பட்டை உடலின் அளவுகளை மனப்பாடமாய் எழுதுவார் அப்பாவி பிரத்யேக டெய்லர் ஆயத்த ஆடைகள் அறிமுகம் ஆகும் முன்னர் உள் பாக்கெட் வைக்காமல் இவர் தைத்த ஆடைகளை சிறுவயதில் அணியாமலேயே அடம் பிடித்திருக்கிறேன் நான் விபத்தொன்றில் உடல் நசுங்கி அப்பா இறக்க அடையாளம் காட்டியது காலருக்குப் பின்னிருந்த எஸ்கே என்ற குறியீடுதான் பெரிதாக்கப்பட்ட முகத்தையே சில ஆண்டுகளாய் நாங்கள் பார்த்துக்கொண்டிருக்க இன்னமும் இவர் நினைவுகளில் வாழ்ந்துகொண்டிருக்கூடும் அதே நீள அகலங்களுடன் அப்பா